Φιλελεύθερο Δημοκρατικό Κόμμα της Λευκορωσίας

Το Φιλελεύθερο Δημοκρατικό Κόμμα της Λευκορωσίας ( , σύντμηση: ЛДПБ) είναι ένα εθνικιστικό πολιτικό κόμμα στη Λευκορωσία. Ιδρύθηκε τον Φεβρουάριο του 1994 στο Μινσκ, έχει πάνω από 47.000 μέλη και πρόεδρος του είναι ο Σεργκέι Γκαϊντούγκεβιτς.

Στην πραγματικότητα, η ιστορία του κόμματος άρχισε το 1990 με την ίδρυση του Φιλελεύθερου Δημοκρατικού Κόμματος της Σοβιετικής Ένωσης, που σύντομα άνοιξε ένα παράρτημα στη Λευκορωσία.White, Stephen (2005). "The Political Parties". In White, Gitelman, Sakwa (eds.). Developments in Russian Politics. 6. Duke University Press. ISBN 0-8223-3522-0. Παρά το όνομά του, όπως και το ομόλογο κόμμα στη Ρωσία, το ΦΔΚΛ χαρακτηρίζεται ως «ούτε φιλελεύθερο ούτε δημοκρατικό» κόμμα, αλλά μάλλον ως προσκολλημένο σε εθνικιστική ακροδεξιά ιδεολογία.Timothy Colton, Yeltsin: A Life (2011), p. 282; Donald J. Raleigh, Soviet Baby Boomers: An Oral History of Russia's Cold War Generation, p. 327; The troubled birth of Russian democracy: parties, personalities, and programs. p. 244.

Το κόμμα περιγράφει τη θέση του ως μία «εποικοδομητική και δημοκρατική αντιπολίτευση», αλλά στην πράξη θεωρείται ως φιλοκυβερνητικό και ότι στηρίζει τον Πρόεδρο Αλεξάντερ Λουκασένκο.

 Εκλογική ιστορία 
Στις Λευκορωσικές βουλευτικές εκλογές του 2000, το ΦΔΚΛ κέρδισε τη μία από τις 110 έδρες. Στις βουλευτικές εκλογές του 2004, το ΦΔΚΛ κέρδισε τη μία από τις 110 έδρες στη Βουλή των Αντιπροσώπων. Την περίοδο 2004-2008 ο Σεργκέι Γκαϊντουκεβιτς ήταν βουλευτής και μέλος της Μόνιμης Επιτροπής για τα Διεθνή Θέματα και Σχέσεις. Στις προεδρικές εκλογές του 2006, ο πρόεδρος του κόμματος Σεργκέι Γκαϊντούκεβιτς ήταν υποψήφιος, και ήρθε τρίτος συγκεντρώνοντας το 3,5% των ψήφων, χάνοντας από τον Αλεξάντερ Λουκασένκο, ο οποίος επανεξελέγη Πρόεδρος συγκεντρώνοντας το 83% των ψήφων.

Το κόμμα δεν κέρδισε έδρες στις εκλογές του 2008 και του 2012. Στις προεδρικές εκλογές του 2015, ο πρόεδρος του κόμματος Σεργκέι Γκαϊντουκεβιτς ήταν υποψήφιος, και ήρθε τρίτος συγκεντρώνοντας το 3,3% των ψήφων, χάνοντας από τον Αλεξάντερ Λουκασένκο, ο οποίος συγκέντρωσε το 83,50% των ψήφων. Στις βουλευτικές εκλογές του 2016 το κόμμα συγκέντρωσε το 4,24% των ψήφων και κέρδισε μία έδρα στη Βουλή των Αντιπροσώπων. Την περίοδο 2016-2019 ο Σεργκέι Γκαϊντούκεβιτς ήταν μέλος του Συμβουλίου της Δημοκρατίας. Στις βουλευτικές εκλογές του 2019 το ΦΔΚΛ συγκέντρωσε το 5,36% των ψήφων και πήρε τη μία από τις 110 έδρες της Βουλής.

 Παραπομπές 

Κατηγορία:Πολιτικά κόμματα Λευκορωσίας
Κατηγορία:Πανσλαβισμός
Κατηγορία:Λήμματα που περιέχουν κείμενο στα ρωσικά
Κατηγορία:Λήμματα που περιέχουν κείμενο στα λευκορωσικά